gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7726, del 23-02-2016 (2016/1042)

Notificació de la sentència dictada en el judici verbal número 1333/2010.
-------------------------------------------------------------------------

### Dades del document

Número de DOGV
:   7726

Data del DOGV
:   23-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1042


Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència dictada en el judici verbal número 1333/2010. [2016/1042]  
Procediment: judici verbal 1333/2010.  
Demandant: Distribuciones Región Este, SA.  
Procuradora: Eva Domingo Martínez.  
Demandats: Rafael Rajoy Bueno i Pilcar, SL.  
  
M.ª Isabel Boguña Pacheco, secretària judicial del Jutjat Mercantil número 1 de València, faig saber que en les actuacions de judici verbal, seguides davant d'aquest jutjat amb el número 1333/2010, s'ha dictat sentència, de data 8 de febrer de 2012, que té l'encapçalament i la part dispositiva que, literalment, són com segueix:  
  
«Sentència número 29  
València, 8 de febrer de 2012  
Javier García-Miguel Aguirre, magistrat jutge d'adscripció territorial del Tribunal Superior de Justícia de València, en funcions de reforç del Jutjat Mercantil número 1 de València, he vist les actuacions del judici verbal 1333/2010, per reclamació d'una quantitat, instat per Distribuciones Región Este, SA, a través de la seua procuradora Eva Domingo Martínez i defesa per Vicente José Bueno Palanca, contra Rajoy, SL, i Rafael Rajoy Bueno, legalment declarats en rebel·lia.  
  
Estime íntegrament la demanda interposada per la representació processal de Distribuciones Región Este, SA, contra Rajoy, SL, i Rafael Rajoy Bueno, i, en conseqüència, condemne solidàriament els demandats a pagar a la part actora la quantitat de 3.487,76 euros, més l'interès legal, en la forma indicada en el fonament jurídic quart; amb expressa condemna als demandats a les costes causades en aquesta instància».  
  
  
I perquè valga de notificació als demandats, Rafael Rajoy Bueno i Pilcar, SL, en parador desconegut, estenc aquest edicte.  
  
València, 2 de juny de 2015.- La secretària judicial: M.ª Isabel Boguña Pacheco.
Diari Oficial de la Generalitat Valenciana


Sumari del DOGV 7924, del 24-11-2016 (2016/8803)

Acord de 29 de setembre de 2016, del Ple, relatiu a la declaració de l'incompliment de les obligacions de l'urbanitzador del programa de reforma interior Carrerada Cantalar i assumpció de la gestió directa municipal.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7924

Data del DOGV
:   24-11-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/8803


Data del document
:   03-11-2016

Organisme emissor
:   Ajuntament de Mutxamel

Tipus de document
:   Anunci

Descriptors 

:   * Mutxamel
    * pla d'urbanisme
    * administració local

Acord de 29 de setembre de 2016, del Ple, relatiu a la declaració de l'incompliment de les obligacions de l'urbanitzador del programa de reforma interior Carrerada Cantalar i assumpció de la gestió directa municipal. [2016/8803]  
Publicació de l'acord adoptat pel Ple de l'Ajuntament en sessió celebrada el 29 de setembre de 2016, relatiu a la declaració de l'incompliment de les obligacions de l'urbanitzador del programa de reforma interior Carrerada Cantalar i assumpció de la gestió directa municipal, que succintament va acordar:  
- Resoldre les al·legacions formulades pels subjectes afectats durant el termini d'audiència concedit.  
- Assumir aquest ajuntament la gestió directa per a executar les obres d'urbanització pendents, i recepcionar parcialment les executades, valorades en principi en 793.066, 75 ?.  
- Reconéixer obres d'urbanització pendent d'executar, amb un import estimat de 408.996,84 ?.  
- Declarar l'incompliment responsable de l'Agrupació d'Interés Urbanístic Carrerada Cantalar, respecte de les obligacions assumides en el conveni subscrit en data 4 de juny de 2010 amb l'Ajuntament, i procedir a l'execució cautelar de les garanties constituïdes amb afecció a l'execució subsidiària de les obres d'urbanització pendents.  
  
- Publicar l'acord en el tauler d'anuncis de l'Ajuntament, pàgina web, i en el Diari Oficial de la Comunitat Valenciana, i donar a aquesta publicació l'abast previst en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
- Notificar l'acord als interessats en l'expedient, i significar-los que contra aquest acord, que posa fi a la via administrativa, es podrà interposar recurs potestatiu de reposició davant del mateix òrgan que el va dictar en el termini d'un mes, o directament recurs contenciós administratiu davant del Jutjat Contenciós Administratiu de la ciutat d'Alacant en el termini de dos mesos. I tot això sense perjuí que puga exercir qualsevol altre recurs que crega oportú en defensa del seu dret.  
  
  
Mutxamel, 3 de novembre de 2016.- El regidor delegat de l'ATAC: José Antonio Bermejo Castelló.
Diari Oficial de la Generalitat Valenciana


Sumari del DOGV 7691, del 05-01-2016 (2015/10309)

Informació pública del conveni urbanístic per a efectuar la concreció de l'ordenació estructural de l'illa delimitada entre els carrers de Joan XXIII, Maximilià Thous i Mestre Chapí.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   7691

Data del DOGV
:   05-01-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/10013


Data del document
:   14-12-2015

Organisme emissor
:   Ajuntament de Paiporta

Tipus de document
:   Anunci

Descriptors 

:   * Paiporta
    * pla d'urbanisme
    * administració local

Informació pública del conveni urbanístic per a efectuar la concreció de l'ordenació estructural de l'illa delimitada entre els carrers de Joan XXIII, Maximilià Thous i Mestre Chapí. [2015/10404]  
Pel Ple de l'ajuntament, en sessió celebrada el dia 26 de novembre de 2015, s'ha admès a tràmit i s'ha aprovat l'exposició pública, per termini de 45 dies hàbils, del conveni urbanístic entre aquest ajuntament i Alfonso Olcina Ponce i uns altres per a l'execució i el compliment dels aprofitaments de la cessió efectuada amb reserva d'aprofitament en data 23 de desembre de 2008, mitjançant la determinació de les obligacions d'ambdues parts per a efectuar la concreció de l'ordenació estructural de l'illa delimitada entre els carrers de Joan XXIII, Maximilià Thous i Mestre Chapí, amb caràcter previ a la programació urbanística.  
  
Durant l'indicat termini podrà consultar-se l'expedient en el Servei d'Urbanisme, Medi Ambient i Sostenibilitat, situat en la segona planta de l'ajuntament i podran presentar-se les al·legacions i els suggeriments que s'estimen convenients. El termini s'iniciarà a partir de l'endemà de la publicació d'aquest anunci en el Diari Oficial de la Comunitat Valenciana.  
El que es publica als efectes previstos en l'article 173 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Paiporta, 14 de desembre de 2015.- L'alcaldessa: Isabel Martín Gómez.
Diari Oficial de la Generalitat Valenciana


Sumari del DOGV 7903, del 25-10-2016 (2016/7719)

Formalització de contracte número SE/28/16. Servei d'impartició de cursos de català cursos acadèmics 2016-2017 i 2017-2018 de la Universitat Jaume I de Castelló.
-----------------------------------------------------------------------------------------------------------------------------------------------------------------

### Dades del document

Número de DOGV
:   7903

Data del DOGV
:   25-10-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/7719


Data del document
:   27-09-2016

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització de contracte número SE/28/16. Servei d'impartició de cursos de català cursos acadèmics 2016-2017 i 2017-2018 de la Universitat Jaume I de Castelló. [2016/7719]  
1. Entitat adjudicadora  
a) Organisme: Universitat Jaume I.  
b) Dependència que tramita l'expedient: Servei de Contractació i Assumptes Generals.  
c) Número d'expedient: SE/28/16.  
d) Adreça d'internet del perfil del contractant:   
http://e-ujier.uji.es/pls/www/!gri\_www.euji05708.  
  
2. Objecte del contracte  
a) Tipus: servei.  
b) Descripció: Impartició de cursos de català cursos académics 2016-2017 i 2017-2018.  
c) Divisió per lots i nombre de lots/nombre d'unitats: lot únic.  
  
d) CPV: 80580000-3.  
e) Mitjà de publicació de l'anunci de licitació: electrònic.  
f) Data de publicació de l'anunci de licitació: DOCV 05.07.2016.  
  
  
3. Tramitació i procediment  
a) Tramitació: ordinària.  
b) Procediment: obert.  
  
4. Valor estimat del contracte: 136.080,00 euros.  
  
5. Pressupost base de licitació  
Lot únic: Import sense IVA: 86.400,00 euros. Import total: 86.400,00 euros.  
  
6. Formalització del contracte  
a) Data d'adjudicació: 7 se setembre de 2016.  
b) Data de formalització del contracte: 12 de setembre de 2016.  
c) Contractista: Montiel Andreu, SC.  
d) Import o cànon d'adjudicació:  
Lot únic: Import sense IVA: 69.120,00 euros. Import total: 69.120,00 euros.  
e) Avantatges de l'oferta adjudicatària.  
Lot únic: ser l'oferta mes económica i técnicament la millor valorada i cumplir les prescripcions establertes en els plecs.  
  
7. Altres informacions  
  
Castelló de la Plana, 27 de setembre de 2016.- El rector, i per delegació de firma (R 16.06.2014), el gerent: Andrés Marzal Varó.
Diari Oficial de la Generalitat Valenciana


Sumari del DOGV 7884, del 29-09-2016 (2016/7338)

RESOLUCIÓ de 16 de setembre de 2016, de la Universitat Miguel Hernández d'Elx, per la qual nomena María Isabel González Álvarez professora titular d'universitat.
-----------------------------------------------------------------------------------------------------------------------------------------------------------------

### Dades del document

Número de DOGV
:   7884

Data del DOGV
:   29-09-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/7338


Data del document
:   16-09-2016

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * funcionari

RESOLUCIÓ de 16 de setembre de 2016, de la Universitat Miguel Hernández d'Elx, per la qual nomena María Isabel González Álvarez professora titular d'universitat. [2016/7338]  
De conformitat amb la proposta elevada per la comissió nomenada per a jutjar el concurs per a la provisió d'una plaça de professor titular d'universitat convocada per la Resolució de 26 de maig de 2016 (BOE 03.06.2016), i presentada per la interessada la documentació a què fa referència el punt huité de la convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, modificada per la Llei 4/2007, de 12 d'abril, i la resta de disposicions concordants, ha resolt nomenar María Isabel González Álvarez, amb document nacional d'identitat número 66311276T, professora titular d'universitat de la Universitat Miguel Hernández d'Elx, de l'àrea de coneixement de Farmàcia i Tecnologia Farmacèutica.  
Contra aquesta resolució que posa fi a la via administrativa, es pot interposar, sense perjudici del recurs extraordinari de revisió, i sense necessitat de comunicació prèvia a aquest Rectorat, recurs contenciós administratiu, davant del Tribunal Superior de Justícia de la Comunitat Valenciana, Sala Contenciosa Administrativa, en el termini de dos mesos comptats des de l'endemà de la publicació d'aquesta resolució.  
  
No obstant això, i a elecció de l'interessat, es podrà interposar contra aquesta resolució recurs de reposició, davant d'aquesta administració. En aquest cas no es podrà interposar el recurs contenciós administratiu anteriorment esmentat, en tant que no es dicte una resolució expressa o presumpta del recurs de reposició.  
  
Elx, 16 de setembre de 2016.- El rector: Jesús Tadeo Pastor Ciurana.
Diari Oficial de la Generalitat Valenciana


Sumari del DOGV 7701, del 20-01-2016 (2015/10243)

Notificació de la sentència dictada en el judici per delicte lleu número 9/2015.
--------------------------------------------------------------------------------

### Dades del document

Número de DOGV
:   7701

Data del DOGV
:   20-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10328


Organisme emissor
:   Jutjat de Primera Instància i Instrucció Número 4 d'Alzira

Tipus de document
:   Edicte

Notificació de la sentència dictada en el judici per delicte lleu número 9/2015. [2015/10169]  
Antonio José Jiménez Hurtado, lletrat de l'Administració de Justícia del Jutjat de Primera Instància i Instrucció número 4 d'Alzira, faig saber que en aquest jutjat se segueix el judici de delicte lleu immediat número 9/2015 en relació a una presumpta falta de furt, en què figura com a intervinent Ana Isabel Chuliá Galdón, en què es va dictar sentència en data 8 de setembre de 2015, la còpia íntegra de la qual queda a disposició de la part en aquesta oficina judicial, i se li fa saber que, en contra, s'hi pot interposar un recurs d'apel·lació en el termini de cinc dies, comptador des de la publicació d'aquest edicte.  
I atés que la part esmentada es troba en parador desconegut, expedisc aquest edicte, en compliment del que disposa la Instrucció número 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, a fi que li valga de notificació de forma deguda.  
  
Alzira, 15 de desembre de 2015.- El lletrat de l'Administració de Justícia: Antonio José Jiménez Hurtado.
Diari Oficial de la Generalitat Valenciana


Sumari del DOGV 7693, del 08-01-2016 (2015/9792)

Notificació de la sentència dictada en el procediment ordinari número 471/2014.
-------------------------------------------------------------------------------

### Dades del document

Número de DOGV
:   7693

Data del DOGV
:   08-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/9792


Organisme emissor
:   Jutjat de Primera Instància i Instrucció Número 3 de Vila-real

Tipus de document
:   Edicte

Notificació de la sentència dictada en el procediment ordinari número 471/2014. [2015/9792]  
De: BSH Electrodomésticos España, SA.  
Procuradora: M.ª Pilar Sanz Yuste.  
Contra: Jaime Herrera Chabrera i Amparo Palomar Agut-Castell.  
Procurador/a: -  
  
M.ª Teresa García Grante, secretària judicial del Jutjat de Primera Instància i Instrucció número 3 de Vila-real, faig saber que en el procediment de judici ordinari número 471/2014 a instàncies de la procuradora Pilar Sanz Yuste, en representació de BSH Electrodomésticos España, SA, contra Jaime Herrera Chabrera i Amparo Palomar Agut-Castell, s'ha dictat sentència de data 17 de juny de 2015.  
  
«Dispositiva  
Estime la demanada interposada per la procuradora María del Pilar Sanz Yuste, en nom i representació de l'entitat mercantil BSH Electrodomésticos España, SA, contra Jaime Herrera Chabrera i Amparo Palomar Agut-Castell, citats mitjançant edictes, i condemne de forma solidària els codemandats a abonar a la part actora la quantitat de 144.400,92 euros, més els interessos legals moratoris que cal computar des de la data de presentació de la demanda, 19 de juny de 2014, fins a fer-ne el pagament complet, més els interessos processals de conformitat amb l'article 576 de la Llei 1/2000, amb imposició de costes als codemandats.»  
I atés que els demandats, Jaime Herrera Chabrera i Amparo Palomar Agut-Castell, es troben en parador desconegut, estenc aquest edicte a fi de notificar-los la sentència, i se'ls fa saber que, contra aquesta sentència, s'hi pot interposar un recurs d'apel·lació davant de l'Audiència Provincial de Castelló en el termini de 20 dies, article 455 i següents de la nova Llei d'Enjudiciament Civil, i que la resolució íntegra es troba a la seua disposició a l'oficina judicial.  
  
Vila-real, 30 de juliol de 2015.- La secretària judicial: M.ª Teresa García Grante.
Diari Oficial de la Generalitat Valenciana


Sumari del DOGV 7907, del 31-10-2016 (2016/8577)

Informació pública d'ajudes concedides per l'Institut Valencià de Competitivitat Empresarial (IVACE) en el marc de la convocatòria per a la concessió d'instruments financers per a projectes d'I+D PIME per a l'exercici 2015.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7907

Data del DOGV
:   31-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/8577


Data del document
:   24-10-2016

Organisme emissor
:   Institut Valencià de Competitivitat Empresarial

Tipus de document
:   Anunci

Anàlisi jurídica

 Descriptors 

:   * ajuda pública

Informació pública d'ajudes concedides per l'Institut Valencià de Competitivitat Empresarial (IVACE) en el marc de la convocatòria per a la concessió d'instruments financers per a projectes d'I+D PIME per a l'exercici 2015. [2016/8577]  
De conformitat amb el que preveu l'article 18 de la Llei 38/2003, General de Subvencions, es dóna publicitat de les ajudes que fins a la data s'han concedit en el marc de la convocatòria per a la concessió d'instruments financers per a projectes d'I+D PIME per a l'exercici 2015, aprovada per Resolució de 8 d'abril de 2015, del president de l'IVACE (DOCV 7509, 21.04.2015) el pressupost de la qual ha sigut ampliat en virtut de la Resolució de 13 de novembre de 2015, del president de l'IVACE (DOCV 7663, 23.11.2015).  
  
València, 24 d'octubre de 2016.- La directora general de l'Institut Valencià de Competitivitat Empresarial (IVACE): Júlia Company Sanus.
Diari Oficial de la Generalitat Valenciana


Sumari del DOGV 7713, del 05-02-2016 (2016/587)

Informació pública de la modificació de la descripció de la finca aportada número 2 que figura en la fitxa del Projecte de Reparcel·lació de la Unitat d'Execució 3 de Soneja i de la finca adjudicada M6.8.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7713

Data del DOGV
:   05-02-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/587


Data del document
:   29-01-2016

Organisme emissor
:   Ajuntament de Soneja

Tipus de document
:   Anunci

Descriptors 

:   * Soneja
    * administració local
    * pla d'urbanisme

Informació pública de la modificació de la descripció de la finca aportada número 2 que figura en la fitxa del Projecte de Reparcel·lació de la Unitat d'Execució 3 de Soneja i de la finca adjudicada M6.8. [2016/587]  
Es fa pública l'aprovació de modificació de la descripció de la finca aportada número 2 que figura en la fitxa del Projecte de Reparcel·lació de la Unitat d'Execució E-3 de Soneja i de la finca adjudicada M6.8 de l'esmentat projecte, segons l'Acord plenari de data 28 de gener de 2016:  
  
«El Ple de l'Ajuntament, en la sessió de data 28 de gener de 2016, va acordar la modificació de la descripció de la finca aportada número 2 que figura en la fitxa del Projecte de Reparcel·lació de la Unitat d'Execució E-3 de Soneja i de la finca adjudicada M6.8 de l'esmentat projecte i sotmetre l'acord indicat a informació pública per un termini d'un mes, per mitjà d'un anunci en el Diari Oficial de la Comunitat Valenciana y notificació individual a Violant Navarrete Vargas y Luis Herraiz Pérez i a Cajas Rurales Unidas Sociedad Cooperativa de Crédito, perquè presenten les al·legacions que estimen oportunes.  
Així mateix, es va acordar que, en el supòsit de no presentar-se al·legacions o reclamacions contra l'acord, s'entendrà elevat automàticament a definitiu».  
  
Soneja, 29 de gener de 2016.- L'alcalde: Benjamin Escriche Rivas.
Diari Oficial de la Generalitat Valenciana


Sumari del DOGV 7791, del 26-05-2016 (2016/3760)

Correcció d'errades de la licitació número SE/14/16. Servei de manteniment, higiene, manipulació i cura d'animals d'experimentació de la Universitat Jaume I de Castelló.
-------------------------------------------------------------------------------------------------------------------------------------------------------------------------

### Dades del document

Número de DOGV
:   7791

Data del DOGV
:   26-05-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/3760


Data del document
:   23-05-2016

Organisme emissor
:   Universitat Jaume I de Castelló

Tipus de document
:   Correcció d'errades

Correcció d'errades

 Descriptors 

:   * contracte de serveis

Correcció d'errades de la licitació número SE/14/16. Servei de manteniment, higiene, manipulació i cura d'animals d'experimentació de la Universitat Jaume I de Castelló. [2016/3760]  
Advertida una errada en el plec de clàusules administratives particulars (en avant PCAP) per a la contractació del servei de manteniment, higiene, manipulació i cura d'animals d'experimentació amb destinació al Servei d'Experimentació Animal, expedient SE/14/16.  
  
Vist que el plec va ser aprovat per la Resolució de data 3 de maig de 2016, que l'anunci es va publicar en el Diari Oficial de la Comunitat Valenciana en data 19 de maig de 2016 i que el termini de presentació de proposicions finalitza el 3 de juny de 2016, resolc:  
  
1r Modificar el PCAP, en els termes següents:  
  
On diu:  
El pressupost màxim de licitació per al període inicial de durada del contracte, inclòs l'Impost sobre el Valor Afegit (IVA), ascendeix a: 29.330,40 euros, segons el desglossament següent :  
  
Import exclòs l'IVA Import corresponent   
a l'IVA Valor estimat exclòs l'IVA (inclou període inicial contracte i pròrrogues)  
24.240,00 euros 5.090,40 euros. 72.720,00 euros  
  
  
  
repartit en les anualitats següents:  
  
Exercici Import sense IVA (euros) Import amb IVA (euros)  
2016  
2017 12.120,00  
12.120,00 14.665,20  
14.665,20  
  
  
  
Ha de dir:  
  
El pressupost màxim de licitació per al període inicial de durada del contracte, inclòs l'Impost sobre el Valor Afegit (IVA), ascendeix a: 43.995,60 euros, segons el desglossament següent :  
  
Import exclòs l'IVA Import   
corresponent   
a l'IVA Valor estimat exclòs l'IVA (inclou període inicial contracte i pròrrogues)  
36.360,00 euros 7.635,60 euros 72.720,00 euros  
  
  
  
repartit en les anualitats següents:  
  
Exercici Import sense IVA (euros) Import amb IVA (euros)  
2016  
2017 12.120,00  
24.240,00 14.665,20  
29.330,40  
  
  
  
2n. Publicar aquesta rectificació en el Diari Oficial de la Comunitat Valenciana.  
  
3r. Modificar el termini de presentació d'ofertes, que s'iniciarà a partir de la publicació de l'anunci de rectificació en el Diari Oficial de la Comunitat Valenciana.  
  
Castelló de la Plana, 23 de maig de 2016.- El rector, p. d. f. (R 16.06.2014), el gerent: Andrés Marzal Varó.